《用郑梅园官军平寇韵》
元代·黎伯元

骢马挥戈见亦稀，军门饮士斗为卮。爬疏蜂蚁师行日，整顿乾为否极时。

世事百年棋局换，兵机千变阵图奇。岛夷不似平淮蔡，血涴髑髅谁手提。

作者简介：黎伯元，字景初，号渔唱。东莞人。元朝末年由岁贡历官连山教谕及德庆、惠阳教授，所至学者尊之，文风以振。明黄佐嘉靖四十年《广东通志》卷五九作黎伯原，附于其子黎光传中。著有《渔唱稿》，已佚。